ব্ৰেইল্ /ˈbreɪl/ (ফৰাচী উচ্চাৰণঃ [bʁaj]) হৈছে অন্ধ বা চকুৰে কম দেখা লোকে ব্যৱহাৰ কৰা এটা স্পৰ্শীয় (tactile) লিখন পদ্ধতি। পৰম্পৰাগতভাৱে ইয়াক এম্বছ কাগজত লিখা হয়। ব্ৰেইল্ ব্যৱহাৰকাৰীয়ে refreshable braille display-ৰ সহায়ত কম্পিউটাৰ স্ক্ৰীন বা আন ইলেক্ট্ৰনিক সঁজুলিত আখৰ পঢ়িব পাৰে। তেওঁলোকে স্লে'ট আৰু ষ্টাইলাছেৰে ব্ৰেইল্ লিখিব পাৰে বা পৰ্টেবল ব্ৰেইল্ ন'টটেকাৰৰ দৰে ব্ৰেইল্ ৰাইটাৰত টাইপ কৰিব পাৰে।
ফৰাছী স্ৰষ্টা লুই ব্ৰেইল্ৰ নামেৰে এই পদ্ধতিটোৰ নাম ৰখা হৈছে। সৰুকালত এক দুৰ্ঘটনাত তেওঁ দৃষ্টিশক্তি হেৰুৱাইছিল। ১৮২৪ চনত ১৫ বছৰ বয়সত নৈশ লিখনৰ সংশোধনেৰে ব্ৰেইলে ফৰাছী বৰ্ণমালাৰ এক সংকেত বিকাশ কৰে। ১৮২৯ চনত সংগীতৰ ন'টচন সামৰি তেওঁ এই পদ্ধতি প্ৰকাশ কৰে।[1][2] ১৮৩৭ চনত প্ৰকাশিত দ্বিতীয় সংস্কৰণ আছিল আধুনিক যুগত বিকশিত প্ৰথম বাইনেৰী লিখন পদ্ধতি।
ব্ৰেইল্ চিহ্নসমূহ চাৰিচুকীয়া যাক cells বোলে আৰু ইয়াত উঠন raised dots কিছুমান থাকে। এই ডট্বোৰৰ সংখ্যা আৰু বিন্যাসে এটা আখৰক আনবোৰৰ পৰা পৃথক কৰে। বিভিন্ন ব্ৰেইল্ বৰ্ণমালাসমূহ ছপা শব্দৰ প্ৰতিলিপিকৰণ সংকেত হিচাপে বিকশিত হোৱা বাবে ভাষাভেদে মেপিং (আখৰৰ স্থান) বেলেগ বেলেগ হয়। ইয়াৰ উপৰি ইংৰাজী ব্ৰেইল্ত সংকেতৰ তিনিটা স্তৰ আছে।
স্ক্ৰীন ৰিডাৰৰ প্ৰচলনে ব্ৰেইলৰ ব্যৱহাৰ কমাই আনিছে। কিন্তু বানান আৰু যতি শিকাবৰ বাবে অন্ধ বা দৃষ্টিশক্তিহীনৰ বাবে ব্ৰেইল্ শিক্ষা গুৰুত্বপূৰ্ণ।
↑ "How Braille Began". http://www.brailler.com. http://www.brailler.com/braillehx.htm.
↑ 3.0 3.1 3.2 3.3 "The Dot Positions Are Identified by Numbers from One Through Six". AFB.org. http://www.afb.org/info/living-with-vision-loss/braille/what-is-braille/123। আহৰণ কৰা হৈছেঃ June 19, 2016.
ৱিকিমিডিয়া কমন্সত ব্ৰেইল্ সম্পৰ্কীয় মিডিয়া ফাইল আছে।
অদৃশ্য শ্ৰেণীঃ
এই পৃষ্ঠাখন 6 মে' 2022 তাৰিখে ০৮ঃ৪০ বজাত অন্তিম সংশোধন কৰা হৈছিল।
লেখাবোৰ ক্ৰিয়েটিভ কমন্স এট্ৰিব্যুশ্বন/শ্বেয়াৰ-এলাইক লাইচেঞ্চৰ অন্তৰ্গত; ইয়াৰ লগতে আনুষঙ্গিক নিয়মাৱলী যোগ হ'ব পাৰে। ব্যৱহাৰৰ চৰ্তবোৰ বিতংকৈ চাওক।
